****

**Cloud løsning til Profinet gør distribueret automation mere enkel**

Den nye Proficloud løsning fra Phoenix Contact gør det hurtigt og enkelt at lave en nem og sikker kommunikation og kontrol af maskiner og systemer på tværs af forskellige placeringer verden over. Den unikke kombination af Profinet standarden og Proficloud services åbner op for helt nye muligheder inden for automation.

Løsningen består af en kobler, controlleren, en Proficloud licens og Proficloud services. Installation er hurtig og nem: brugerne bygger deres automationsnetværk i det sædvanlige udviklingsmiljø. Proficloud kobleren installeres lokalt og anvendes til at tilslutte det lokale Profinet netværk til Proficloud via internettet. De distribuerede enheder ses nu som lokale enheder i Profinet netværket uden behov for yderligere konfiguration eller programmering. TLS (Transport Layer Security) krypteringen garanterer datasikkerhed.

Proficloud giver mulighed for at integrere applikationer eller services, der er udviklet in-house, i Profinet netværk via internettet. Det er dermed muligt at få for eksempel vejrdata fra internettet. Ved at indtaste breddegrad og længdegrad modtager systemet aktuelle eller kommende vejrdata, som er relevante for applikationer i mange brancher. Et andet eksempel er Proficloud’s ”Cloud Service Calc” til kalkulationer. Denne service outsourcer komplekse computeropgaver til skyen. Dermed reduceres programmering, og kalkulationer, som tidligere var komplekse, kan udføres.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.